Albanias forsvar
Store norske leksikon,Samfunn,Forsvar og sikkerhet,Forsvar i verden
Albania avskaffet alminnelig verneplikt i 2010. Landet har vært medlem av NATO siden 2009. Forsvaret, som siden begynnelsen av 2000-tallet vært under omstrukturering med hjelp fra USA og europeiske land, har begrenset kapasitet, og er blant annet avhengig av NATO for luftforsvar. I april 2018 konkluderte Europakommisjonen at Albania følger EUs linje i utenrikspolitikk og sikkerhetsspørsmål.
Den samlede mannskapsstyrken For Albanias væpnede styrker er 8000 aktivt personell (2018, IISS). I tillegg kommer omkring 500 halvmilitære styrker.Hær, marine og flyvåpen er ikke egne våpengrener, men komponenter i en felles styrke. Landkomponenten har en personellstyrke på 3000 aktivt personell, men har siden 2014 ikke hatt tyngre materiell. Luftkomponenten har en personellstyrke på 550 aktivt personell og 28 helikoptre. Sjøkomponenten har en personellstyrke på 650 aktivt personell, inkludert kystvakten, og har fem patruljefartøy.Kystvakten faller inn under marinen og har 22 patruljefartøy. Internasjonale operasjoner Albania deltok i 2018 i NATO-operasjoner i blant annet Afghanistan (Operation Resolute Support) med 136 personell, i Serbia (KFOR) med 28 personell, og hadde utplassert 21 personell i Latvia som en del av NATOs Enhanced Forward Presence-program. Les mer i Store norske leksikon Albanias historie Albanias samtidshistorie Albania – Selvstendighet og mellomkrigstid Albania Litteratur The International Institute of Strategic Studies (IISS) (2019). The Military Balance 2019, kapittel 4, Europa, sidene 87-88.